Nyhetsbrev – faggruppa for OTTO 4. april 2017

Navnet på ny OT-modul blir VIGO-OT.

Det er ikke et nytt system, men en ny modul i VIGO. Derfor må modulen ha VIGO-navnet først på lik linje med VIGO-skole, VIGO-web osv.

Forberedelsene til konverteringer fra OTTO til ny OT-modul vil starte denne våren. Vi må hente inn fødselsnummer (11 siffer) til alle aktive OTTO-brukere. Fra og med mai-versjonen av OTTO vil det kunne legges inn fødselsnummer på aktive saksbehandlere. Dette skal benyttes i forbindelse med pålogging i den nye OT-modulen. Det kommer et nytt felt i 2S004 som skal brukes for å legge inn fødselsnummeret. Registrering av fødselsnummer for saksbehandlere i OTTO har betydning for konverteringer til ny OT-modul. Registreringen er en manuell jobb som må gjøres når mai-versjonen er lagt inn etter 8. mai, og innen 31. mai 2017. Det er viktig at alle fylkene får installert mai-versjonen så fort som mulig etter at den er tilgjengelig.

Ny mulighet for å sjekke OT-status mot OT-gruppe i rapporten 1R026. Bør kjøres før vi skal rapportere til Udir f.eks. for å sjekke at vi har brukt koden ELVG riktig. Kode ELVG skal alltid ha OT-gruppe 10. Kommer i mai-versjonen.

Utdanningsdirektoratet har laget nye rapporter for OT i sin statistikkportal. Oversikten over rapportene finner dere her: <https://statistikkportalen.udir.no/vgs/Pages/default.aspx>

Se gjerne på Udir sitt blogginnlegg om OT: <http://udirbeta.udir.no/hvordan-gar-det-med-ungdom-som-verken-er-i-jobb-eller-skole/>

Aktivitetskodeverk

Det blir laget nytt aktivitetskodeverk som skal gjelde for alle. Grunnen til at vi lager et sentralt kodeverk er at vi etter hvert skal inn i en sentral database. I dag har vi 19 lokale databaser med lokalt kodeverk. Vi prøver å gjøre kodeverket enklere for å få mer oversikt, og skape en felles forståelse på tvers av fylkene.

I mai-versjonen låser vi for at fylkene vil kunne opprette egne aktivitetskoder. Vi beholder noen få koder, og oppfordrer fylkene til å benytte disse allerede nå.

Her er kodene som skal benyttes. Nærmere beskrivelser av aktiviteten må bli gjort i friteksten:

BREV: Inn og utgående brev, eks: rettighetsbrev, informasjon om søking, avbruddsskjema, søknadsskjema, sjekklister osv.

MØTE: Møter med ungdom, foresatte, samarbeidsinstanser eks. PPT, barnevern, NAV, bedrifter, skoler m.m.

EPOST: Inn og utgående e-poster til ungdom, foresatte, samarbeidsinstanser.

TLF: Inn og utgående samtaler til ungdom, foresatte, samarbeidsinstanser. Hvis det ikke oppnås kontakt med ungdommen må dette oppgis i fritekst.

SMS: Inn og utgående sms til ungdom, foresatte, samarbeidsinstanser.

ANNET: Alt som ikke kan plasseres i de andre kodene.

Eventuelle forslag til flere aktivitetskoder skal sendes til faggruppa for OTTO.

Se på hvilke rapporter vi har bruk for i VIGO-OT.